Pagan, täna ei saa kuidagi pidama:) Tiia käskis kirjutada, et mis ma tegin ja mida söön ja kuidas oleks siis ja puha. Ma eriti ei viitsi, aga olgu!    1.Mida tegin 10 aasta eest?  Valikuid tegin, siiani pole kindel, kas õigeid või valesid. Õnnelik olin. Soe suvi oli ka.    2.Nimekiri tegemata asjadest?  Et elu ei jääks elamata peab elama seda aega, mille defineerimisega minust kordades  nutikamad inimesd hätta on jäänud. On siis aeg painutatav, mis?    3.Lemmiksnäkid?  Söön kõike - valimatult ja kohe! Praegu eelistaks mingit pastat küüslauguga;)    4.Kui ma oleks miljonäär?  Iga pakikesega nendest kahekümnest laksaks ühe tüütu kärbse maha. Ma arvan, et mõni pakike jääks ülegi.  Ah jaa, muidugi - ühe paki seoks ikka roosa lehviga kinni ka ning kapitaliseeriks ülemere-Tiiat aktsiturgude valdamise eesmärgil;)    5.Kohad, kus elanud?  Lillekülas - tita  ja poisina  Mustamäel - noormehena  Agulis - enda arvates mehena  Liival - teiste arvates mehena  Nõmmel - täitsamehena. Viimase elukoha tutvustamiseks tuleb veel lisada, et Rahumäe on kohe üle raudtee;)    Kuna mu head blogisõbrad on kõik juba küsimustiku täitnud, siis päris võõrastele ja suvalistele ma seda kah saatma ei hakka. Kas mind tabab nüüd selle kettkirja katkestamise pärast mingi jube õnnetus??